Je Jehanz, sires de Chasteauvillain et de Luzey, faz savoir à touz cel qui verront et orront ces presentes lettres, que je ai donei et quittei à touz jorz mais à l’abbei et au couvant de Morment ce que je avoie et devoe avoir ou four de Lafonz, qui estoit par metiei entre moi et eaus, en eschange de la maisum et dou pourpris que il avoent en la devant dite ville de Lafonz. Et est ancor à savoir que je lour ai quittei à touz jourz ce que je avoie et devoe avoir ou meme disme de la dite ville de Lafonz, cest a savoir pour vint soulz de tornois, les quelx je leur devoe chascun an paier en la foire Saint Berchaire à Chastiauvillain, por l’anniversaire ma dame Aalis, ma mere, et por l’anniversaire ma serour Agnels, la contesse de Jooingny. En tesmoingnaige de la queil chouse, j’ai mis mun sael en ces presentes lettres. Ce fu fait en l’an de Grace mil dus cenz et sexante dis, ou mois d’avri.